Петер Хухел
Съседи

Превод от немски: Венцеслав Константинов, —

chitanka.info

Покоят на реката,

земният огън,

празният мрак на небето,

са мои опасни съседи.

Бекасът може от много езера да избира

плитката, обрасла с тръстики вода,

където с внезапен удар

да лови и убива плячката.

Водата не може

да избира бекаса.

Търпеливо понася страха на рибите,

острия крясък на гладната птица.

Вода и бекас,

съседи са двете

на високи елши,

на камъша и жабите.

Смачкани от равнодушие,

хората, моите съседи,

дъвчат насъщния хляб.

Никой не иска да стане на пръст.

Никой не успява

да изсече монета,

още валидна

за ледена нощ.

1972

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.